CELEX: 32015D0837
Language: el
Date: 2015-05-28 00:00:00
Title: Απόφαση (ΚΕΠΠΑ) 2015/837 του Συμβουλίου, της 28ης Μαΐου 2015, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας

29.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/82
            
         ΑΠΌΦΑΣΗ (ΚΕΠΠΑ) 2015/837 ΤΟΥ ΣΥΜΒΟΥΛΊΟΥ
   της 28ης Μαΐου 2015
   για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 31 Μαΐου 2013, το Συμβούλιο εξέδωσε την απόφαση 2013/255/ΚΕΠΠΑ (1).
            
         
               (2)
            
            
               Στις 28 Μαΐου 2014, το Συμβούλιο εξέδωσε την απόφαση 2014/309/ΚΕΠΠΑ (2) για παράταση των περιοριστικών μέτρων της απόφασης 2013/255/ΚΕΠΠΑ μέχρι την 1η Ιουνίου 2015.
            
         
               (3)
            
            
               Βάσει επανεξέτασης της απόφασης 2013/255/ΚΕΠΠΑ, τα περιοριστικά μέτρα πρέπει να παραταθούν μέχρι την 1η Ιουνίου 2016.
            
         
               (4)
            
            
               Λόγω της σοβαρότητας της κατάστασης, ένα πρόσωπο θα πρέπει να προστεθεί στον κατάλογο φυσικών και νομικών προσώπων, οντοτήτων και φορέων που αποτελούν αντικείμενο περιοριστικών μέτρων, του παραρτήματος Ι της απόφασης 2013/255/ΚΕΠΠΑ.
            
         
               (5)
            
            
               Ένα πρόσωπο θα πρέπει να αφαιρεθεί από τον κατάλογο φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα, του παραρτήματος Ι της απόφασης 2013/255/ΚΕΠΠΑ.
            
         
               (6)
            
            
               Οι πληροφορίες σχετικά με ορισμένα πρόσωπα που αναφέρονται στο τμήμα Α του παραρτήματος Ι της απόφασης 2013/255/ΚΕΠΠΑ θα πρέπει να ενημερωθούν.
            
         
               (7)
            
            
               Σύμφωνα με την απόφαση του Γενικού Δικαστηρίου της 9ης Ιουλίου 2014 στις κοινές υποθέσεις T-329/12 και T-74/13, Mazen Al-Tabbaa κατά Συμβουλίου της Ευρωπαϊκής Ενώσεως (3), καθώς και την απόφαση του Γενικού Δικαστηρίου της 26ης Φεβρουαρίου 2015 στην υπόθεση T-652/11, Bassam Sabbagh κατά Συμβουλίου της Ευρωπαϊκής Ενώσεως (3), οι Mazen Al-Tabbaa και Bassam Sabbagh δεν περιλαμβάνονται στον κατάλογο φυσικών και νομικών προσώπων, οντοτήτων και φορέων που υπόκεινται στα περιοριστικά μέτρα, του παραρτήματος Ι της απόφασης 2013/255/ΚΕΠΠΑ.
            
         
               (8)
            
            
               Επιπλέον, στις 12 Φεβρουαρίου 2015, το Συμβούλιο Ασφαλείας των Ηνωμένων Εθνών εξέδωσε την απόφαση 2199 (2015) παράγραφος 17 η οποία απαγορεύει την αγοραπωλησία πολιτιστικών αγαθών από τη Συρία και άλλων αντικειμένων αρχαιολογικού, ιστορικού, πολιτιστικού, επιστημονικού και θρησκευτικού χαρακτήρα που αφαιρέθηκαν παράνομα από τη Συρία από τις 15 Μαρτίου 2011 και μετά.
            
         
               (9)
            
            
               Η απόφαση 2013/255/ΚΕΠΠΑ θα πρέπει, κατά συνέπεια, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2013/255/ΚΕΠΠΑ τροποποιείται ως εξής:
   
               1)
            
            
               Το άρθρο 13α αντικαθίσταται από το ακόλουθο κείμενο:
               «Άρθρο 13α
               Απαγορεύεται η εισαγωγή, εξαγωγή, μεταφορά ή οι υπηρεσίες μεσιτείας επί πολιτιστικών αγαθών και άλλων αντικειμένων αρχαιολογικού, ιστορικού, πολιτιστικού, επιστημονικού και θρησκευτικού χαρακτήρα που αφαιρέθηκαν παράνομα από τη Συρία, ή όταν υπάρχει εύλογη υπόνοια ότι αφαιρέθηκαν παράνομα από τη Συρία από τις 15 Μαρτίου 2011 και μετά. Η απαγόρευση δεν ισχύει εάν αποδεικνύεται ότι τα πολιτιστικά αγαθά επεστράφησαν με ασφάλεια στους νόμιμους ιδιοκτήτες τους στη Συρία.
               Η Ένωση λαμβάνει κάθε αναγκαίο μέτρο για να καθορίσει τα σχετικά είδη που εμπίπτουν στο παρόν άρθρο.».
         
               2)
            
            
               Το άρθρο 34 αντικαθίσταται από το ακόλουθο κείμενο:
               «Άρθρο 34
               Η παρούσα απόφαση εφαρμόζεται έως την 1η Ιουνίου 2016. Τελεί δε υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο κρίνει ότι οι στόχοι της δεν έχουν επιτευχθεί.».
         Άρθρο 2
   Το παράρτημα Ι της απόφασης 2013/255/ΚΕΠΠΑ τροποποιείται ως έχει στο παράρτημα της παρούσας απόφασης.
   Άρθρο 3
   Η παρούσα απόφαση τίθεται σε ισχύ την ημέρα δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 28 Μαΐου 2015.
      
         
            Για το Συμβούλιο
         
         
            Ο Πρόεδρος
         
         E. RINKĒVIČS
      
   
   
      (1)  Απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας (ΕΕ L 147 της 1.6.2013, σ. 14).
   
      (2)  Απόφαση 2014/309/ΚΕΠΠΑ του Συμβουλίου, της 28ης Μαΐου 2014, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ L 160 της 29.5.2014, σ. 37).
   
      (3)  Δεν έχει ακόμη δημοσιευθεί.
   
      ΠΑΡΑΡΤΗΜΑ
      
                  Ι.
               
               
                  Τα ακόλουθο πρόσωπο προστίθεται στον κατάλογο προσώπων που περιλαμβάνεται στο τμήμα Α του παραρτήματος Ι της απόφασης 2013/255/ΚΕΠΠΑ:
                  
                               
                           
                           
                              Ονοματεπώνυμο
                           
                           
                              Αναγνωριστικά στοιχεία
                           
                           
                              Λόγοι
                           
                           
                              Ημερομηνία καταχώρισης
                           
                        
                              206.
                           
                           Στρατηγός Muhamad (
                                 ) (άλλως Mohamed, Muhammad) Mahalla (
                                 ) (άλλως Mahla, Mualla, Maalla, Muhalla)
                           
                              Γεννηθείς στο Jableh/Επαρχία Lattakia.
                           
                           
                              Αρχηγός του Κλάδου 293 (Εσωτερικές Υποθέσεις) της Στρατιωτικής Υπηρεσίας Πληροφοριών (SMI), από τον Απρίλιο του 2015. Υπεύθυνος για την καταστολή και τη βία κατά του άμαχου πληθυσμού στη Δαμασκό και στα περίχωρα αυτής.
                              Πρώην υπαρχηγός της Πολιτοφυλακής (2012), αξιωματικός της Συριακής Δημοκρατικής Φρουράς και υποδιευθυντής της διεύθυνσης πολιτοφυλακής. Αρχηγός της Στρατιωτικής Αστυνομίας, Μέλος της Υπηρεσίας Εθνικής Ασφάλειας.
                           
                           
                              29.5.2015
                           
                        
            
                  ΙΙ.
               
               
                  Η καταχώριση που αφορά το κατωτέρω πρόσωπο διαγράφεται από τον κατάλογο προσώπων που περιλαμβάνεται στο τμήμα Α του παραρτήματος Ι της απόφασης 2013/255/ΚΕΠΠΑ:
                  Αρ. 11. Rustum () Ghazali ()
               
            
                  III.
               
               
                  Οι καταχωρίσεις που αφορούν τα κατωτέρω πρόσωπα, ως έχουν στο τμήμα Α του παραρτήματος Ι της απόφασης 2013/255/ΚΕΠΠΑ, αντικαθίστανται από τις ακόλουθες καταχωρίσεις:
                  
                               
                           
                           
                              Ονοματεπώνυμο
                           
                           
                              Αναγνωριστικά στοιχεία
                           
                           
                              Λόγοι
                           
                           
                              Ημερομηνία καταχώρισης
                           
                        
                              3.
                           
                           Ali (
                                 ) Mamluk (
                                 ) (άλλως Mamlouk)
                           
                              Ημερομηνία γέννησης: 19 Φεβρουαρίου 1946·
                              Τόπος γεννήσεως: Δαμασκός·
                              αριθ. διπλωματικού διαβατηρίου 983
                           
                           
                              Αρχηγός της Υπηρεσίας Εθνικής Ασφάλειας· Πρώην Αρχηγός της συριακής Διεύθυνσης Γενικών Πληροφοριών Ασφαλείας (GID)· ενεχόμενος στη βίαιη καταστολή των διαδηλώσεων.
                           
                           
                              9.5.2011
                           
                        
                              6.
                           
                           Muhammad (
                                 ) Dib (
                                 ) Zaytun (
                                 ) (άλλως Mohammed Dib Zeitoun· άλλως Mohamed Dib Zeitun)
                           
                              Ημερομηνία γέννησης: 20 Μαΐου 1951·
                              Τόπος γεννήσεως: Δαμασκός·
                              αριθ. διπλωματικού διαβατηρίου D000001300
                           
                           
                              Αρχηγός της Διεύθυνσης Πολιτικής Ασφάλειας· ενεχόμενος στη βίαιη καταστολή των διαδηλώσεων.
                           
                           
                              9.5.2011
                           
                        
                              16.
                           
                           Faruq (
                                 ) (άλλως Farouq, Farouk) Al Shar' (
                                 ) (άλλως Al Char', Al Shara', Al Shara)
                           
                              Ημερομηνία γέννησης: 10 Δεκεμβρίου 1938
                           
                           
                              Πρώην Αντιπρόεδρος της Συρίας· ενεχόμενος σε πράξεις βίας κατά του άμαχου πληθυσμού
                           
                           
                              23.5.2011
                           
                        
                              37.
                           
                           Ταξίαρχος Rafiq (
                                 ) (άλλως Rafeeq) Shahadah (
                                 ) (άλλως Shahada, Shahade, Shahadeh, Chahada, Chahade, Chahadeh, Chahada)
                           
                               
                           
                           
                              Πρώην Αρχηγός του Κλάδου 293 (Εσωτερικές Υποθέσεις) της Στρατιωτικής Υπηρεσίας Πληροφοριών (SMI) στη Δαμασκό. Εμπλέκεται άμεσα στην καταστολή και τη βία κατά του άμαχου πληθυσμού στη Δαμασκό. Σύμβουλος του Προέδρου Bashar Al-Assad για ζητήματα στρατηγικής και στρατιωτικών πληροφοριών ασφαλείας.
                           
                           
                              23.8.2011
                           
                        
                              42.
                           
                           Ταξίαρχος Nawful (
                                 ) (άλλως Nawfal, Nofal, Nawfel) Al-Husayn (
                                 ) (άλλως Al-Hussain, Al-Hussein)
                           
                               
                           
                           
                              Τοπικός διοικητής της Στρατιωτικής Υπηρεσίας Πληροφοριών (SMI) στο Idlib. Εμπλέκεται άμεσα στην καταστολή και τη βία κατά του άμαχου πληθυσμού στην επαρχία Idlib.
                           
                           
                              23.8.2011
                           
                        
                              44.
                           
                           Ταξίαρχος Muhammed (
                                 ) (άλλως Muhamad) Zamrini (
                                 ) (άλλως Zamreni)
                           
                               
                           
                           
                              Τοπικός διοικητής της Στρατιωτικής Υπηρεσίας Πληροφοριών της Συρίας (SMI) στο Χομς. Εμπλέκεται άμεσα στην καταστολή και τη βία κατά του άμαχου πληθυσμού στο Χομς.
                           
                           
                              23.8.2011
                           
                        
                              53.
                           
                           Adib (
                                 ) Mayaleh (
                                 ) (άλλως André Mayard)
                           
                              Έτος γεννήσεως: 15 Μαΐου 1955
                              Τόπος γεννήσεως: Bassir
                           
                           
                              Ο Adib Mayaleh είναι υπεύθυνος για την παροχή οικονομικής υποστήριξης στο συριακό καθεστώς μέσω των αρμοδιοτήτων του ως Διοικητή της Κεντρικής Τράπεζας της Συρίας.
                           
                           
                              15.5.2012
                           
                        
                              55.
                           
                           Συνταγματάρχης Lu'ai (
                                 ) (άλλως Louay, Loai) al-Ali (
                                 )
                           
                               
                           
                           
                              Προϊστάμενος της Υπηρεσίας Στρατιωτικών Πληροφοριών, κλάδος Dera'a. Υπεύθυνος για τη χρήση βίας εις βάρος διαδηλωτών στη Dera'a.
                           
                           
                              14.11.2011
                           
                        
                              80.
                           
                           Ταγματάρχης Nazih (
                                 ) (άλλως Nazeeh) Hassun (
                                 ) (άλλως Hassoun)
                           
                               
                           
                           
                              Αρχηγός της Στρατιωτικής Υπηρεσίας Πληροφοριών, Περίχωρα Δαμασκού, πρώην Υπηρεσία Πληροφοριών Αεροπορίας. Αξιωματικός που εμπλέκεται στις βιαιοπραγίες της Χομς.
                           
                           
                              1.12.2011
                           
                        
                              137
                           
                           Ταξίαρχος Ibrahim (
                                 ) Ma'ala (
                                 ) (άλλως Maala, Maale, Ma'la)
                           
                               
                           
                           
                              Διευθυντής του τμήματος 285 (Δαμασκός) της Υπηρεσίας Γενικών Πληροφοριών Ασφαλείας (αντικατέστησε τον ταξίαρχο Hussam Fendi στα τέλη του 2011). Υπεύθυνος για βασανισμούς κρατούμενων αντιφρονούντων.
                           
                           
                              24.7.2012